На Рэспубліканскім педагагічным савеце, які прайшоў у канцы жніўня, з удзелам кіраўніка дзяржавы, пытанні падрыхтоўкі кадраў, павышэння прэстыжу рабочых прафесій сталі аднымі з цэнтральных у абмеркаванні стратэгіі развіцця нацыянальнай сістэмы прафесійнай адукацыі. Сёння з боку дзяржавы падрыхтоўцы кадраў надаецца вялікая ўвага,укладваюцца істотныя дзяржаўныя сродкі, каб узровень падрыхтоўкі рабочых і спецыялістаў адпавядаў запатрабванням эканомікі і сацыяльнай сферы. Актыўна абнаўляецца вучэбна-матэрыяльная база навучальных устаноў,набываецца сучаснае абсталяванне,ствараюцца рэсурсныя цэнтры, адкрываюцца новыя прафесіі. Усе гэтыя захады дазваляюць нашай краіне паспяхова інтэгравацца ў сусветныя працэсы, адпавядаць міжнародным стандартам прафесійнай адукацыі, удзельнічаць у міжнародных конкурсах прафесійнага майстэрства.